РЕПУБЛИКА СРБИЈА ПРЕДЛОГ

НАРОДНА СКУПШТИНА

Одбор за уставна питања и законодавство

04 Број: \_\_\_\_\_\_\_\_\_

\_\_\_\_\_\_\_\_\_\_\_\_\_ 2024. године

Б е о г р а д

На основу тачке 10. став 2. Одлуке о образовању Радне групе за унапређење изборног процеса, 04 Број:06-961/24 од 29. априла 2024. године, Одбор за Уставна питања и законодавство, на \_\_\_\_\_\_\_ седници одржаној \_\_\_\_\_\_\_ 2024. године, усваја следећу

Препоруку

Позива се Министарство унутрашњих послова да у року од 7 дана, у циљу унапређења вођења евиденција од значаја за Јединствени бирачки списак унапреди своје поступање по захтевима власника непокретности која сумњају да су непозната лица пријављена на њиховој адреси, као и да унапреди начин поступања по захтевима за одјаву непознатих лица, тако што ће учинити следеће:

1. Јасно предвидети кратак временски рок, у данима, у којем је Министарство унутрашњих послова дужно да поступа по захтевима тако да се по захтевима за достављање података о лицима која су пријављена поступа у року од пет дана од дана пријема захтева а да се, у случају поокретања поступка пасивизције, пропише рок за почетак и завршетак спровођења теренских контрола, те да се о томе подносилац захтева благовремено обавештава о свим релевантним чињеницама;
2. Уједначити правила процедуре подношења датих захтева и о томе обавестити грађане, на начин да се правила процедуре јавно истакну.
3. Редовно, најмање једном месечно, објављивати у отвореном или машински читљивом формату и ажурирати своје интернет стране Министарства унутрашњих послова, свих статистичких података о извршеним пријавама и одјавама пребивалишта и пасивизације адреса за пунолетне грађане.